
quanlum humanis animis Natura sciendi cu> 
pidilatcm ingenerat , tantum quoque discendi amorem 
et alacritatem insereret , profecto non miraremur quo- 
nam litterarum fato contingat , quod tametsi nostra 
aetate hominum ingenia nihilo quam antiquitus dete- 
riora sint, immo saepe in multis praestanliora videan- 
tur , pauci tamen existant , qui cum sapieotissimis 
litterarum parentibus, qui antea floruerunt de eorum 
doctrinae laudibus contendere audeant. Sed cum ani- 
mus propensior sit ad voluptates et desidiam quam 
ad labores , idcirco plerosque intuemur litteras fasti- 
dire , saepe etiam reformidare , refugere , vel primo- 
ribus tantummodo labris delibare ) quod plenae la- 
boris sint ; quod maximis obsitae sint difGcuilatibus ; 
quod sine anhelitu multoque sudore in arduo sitAs 

ocmo assequi possit. Rclanguit enim jainpridcm , rc> 
languit in plcnsquc omnibus amor erga optimas ili< 
sciplinas. Restinctus est omnino vetus ille ad litteras 
ardor animorum atque contentio. Inveteravit jam opi- 
nio quaedam non molo litteris liuinanioribus perni- 
ciosa , verum etiam scientiis omnibus maxime peri- 
culosa , iu hoc scilicet studiorum genere nihil glorio- 
sum , nihil diviti rum esse sperandum. Non ita pro- 
fecto Majores adolesccntiam exegerunt, dum deliciis, 
languore , desidia animum ooa infecerunt, et otium 
malorum omnium radicem aversati , laborem alacri- 
ter amplexabantur, Quamobrem optimo consilio pro- 
visum et constitutum est , ut ad pelleudam tam inde- 
coram cxitialemque socordiam , quae cos inertes fa- 
cit atque iguavos , validis subinde incitamentis urge- 
rentur ad quosrjuc labores devorandos, ad quamcuin- 
que diOicultatcm vincendam , ut inde inaestimabilis 
Iwuorum thesaurus in litteris abditus , iu eorum si- 
num effundatur. Reputanti vero milii quibus incita- 
mentis uterer , nihil auspicandis nobilissimis studiis 
occurrebat opportunius, nihil ad amplitudinem hujus 
loci accomodatius (|uam si hodierno die in tanta sa- 
plcntissimorum iiomimim frequentia statuerem : Juve- 
num animos ob generosam naturalem indolem , lau- 
dis et gloriae stimulis excitari atque inflammari. Quo 
quidem arguinculo vix aliud quidpiain ad boi arum 
disciplinarum studia inagoificcntius et utilius fingi aut 
excogitari posse existimo. Natura enim ex Tullio niliil 
praestantius babet , niliil quod magis expetet quam 
honestatem , quam laudem , quam dignitatem , qtmai 

flccns ; cl niliil esi vera gloria dulcius. Hinc apud 
Romanos laudabilis cxtitit mos , ut in conviviis dc 
clarorum liominufn virtutibus ad tibias canerent ; et 
iiano disciplinam illos e Graecis accepisse liquet , 
penes quos Platone ac Plularco testibus musices quae- 
dam species erat ad formandos adolescentes instituta, 
qua Deorum ac Heroum laudes canebantur , ut pro- 
positis virtutis exemplis Ium ad sapientiam , tum ad 
illustria facinora illorum pueri gloria ducti inflammar 
rentur. Proinde non mihi venit in mentem subvereri, 
nc orationem hanc peramanter bcnigncquc excipiatis, 
quao maximum et litterarum , et litteratorum bomi-r 
num ornamentum promovet. 

Adeste igitur auribus, adeste animis, adolescen- 
tes , ut contumelias ac dedecus quod vobis impen- 
det, si litteras aut negligitis aut aversamini, a vobis 
depellam. 

Et in ipso dicendi limine quid sit gloria , ad 
quam contendere debetis , adolescentes , ne veram 
cum falsa confundatis non sine probro , animadver- 
tere operae pretium duco. Est enim gloria ex Prin- 
cipe Romanae eloquentiae et summo Philosopho soli- 
da quaedam res et expressa non adumbrata ; ea est 
consentiens laus bonorum , incorrupta vox beno ju- 
dicantium de excellente virtute : ea virtuti resonat 
tanquam imago gloriae. Quae quia recte factorum 
plerumque comes est , bonis vjris non est repudian- 
da. Illa autem quae sc imitatricem esse vult temerar 
ria atque inconsiderata , et plerumque delictorum vi- 
tiorumque laudatrix fama popularis, simulatione hon^ 

slalis formam ejus piiloliritudinemque cornimpil. Qjae 
ergo habent spccicm gloriae collecta ex inanissimis 
splendoris insignibus contemnentia, brevia , fugacia , 
caduca cxisliinamla. Vera gloria radices agit , atque 
etiam projwgatur, ficta omnia tanquam flosculi celeriter 
decidunt, nec simulatum quidquam potest esse diutur- 
num. 

Honos est praemium virtutis , judicio studioque 
civium delatum ad aliquem. Qui eum sententiis, qui 
suffragiis adeptus est, is mihi cl honestus , ct hono- 
ratus videtur. Bona fuma bonorum vere sola gloria 
nominari potest. Neque vero quis putet c\ prosapiae 
vetustate , e\ pecuniarum copia , multis vanisque ho- 
norum insignibus gratia aut pretio persaepe quaesitis , 
quae vulgus maximi faccre admirarique stultissime 
solet , gloriam conflari posse. Ut levitatis est inanem 
aucupari rumorem , ct omnes umbras etiam falsae 
gloriae consectari , sic levis est animi lucem spleiido- 
remque fugientis justam gloriam , quae est fructus 
verae virtutis honestissimus , repudiare. Is videtur 
amplissimus qui sua virtute in alliorcm locum perve- 
nit , non qui iisccndit per alterius incommodum et 
calamitatem , vel per majorum commoda et dignita- 
tes. Vani enim ac dementis csl alienam gloriam quae- 
rere, et inopem laudis aliena laude praedicare sc glo- 
riosum. Caduca et mobilia haec esse sapientes semper 
duxerunt , non virtutis atque ingenii sed fortudde ac 
temporum munera. 

Si ad hanc veram gloriam intendere animam 
optatis utpote quae sola vobis alacritatem ad iiltcra- 

rum sludia suscipienda cxcilet , nullus labor ros de- 
terrebit , nullum incommodum ac ditKcullas retarda- 
bit. Nemini vero , qui eam expetit arridere ulla me- 
diocritas debet. Auream hanc qnidem laudavit Hora- 
tius , laudavit Aristoteles , Philosophi omnes lauda- 
runt , nihilominus cum mediocritatem laudarunt, eam 
sane iutcllexcrunt , quae rebus indilTereutibus servan- 
da est , vel alTcctibus mitigandis tamquam fraenum 
aliquod adhibetur , at ubi de praeclaris facinoribus 
sermo est , nunquam laudandam : ea quidem , qnac 
gloriam afferunt, mediocritatem respuunt, et ad excel- 
lentiam semper contendunt, ad quam quo propius ac- 
cesserunt, eo majora ac praeclariora praedicantur. Si 
qui vero in ingeuii factis egregiis praestantiae culmen 
teneant , paene supra humanam conditionem evectos 
putamus , et vehementer admiramur. Quae cum ita 
siut quam utile pulchrum praeclarum monitum illud 
habendum est quod ex Homero, auimo lilii Achillis, 
magnae iudolis atque expectationis adolescentis ad 
iliacum bellum profecturi sapiens Peleus imprimere 
curavit. Pili , ait , illud semper prae oculis habe, in 
id loto pectore incumbe , ut caeleris quibuscumque 
bellica virtute praestes , ac supra alios rebus prae- 
clare gestis eveharis. 

At frustra gloriae stimulum alacritatem addere 
ad studia incipienda putant nonnulli et falso ct teme- 
re , quia aetatis nostrae ingenia tardiora sunt atque 
bei^tiora quam antiquorum fuerint : existimant effoe- 
tam esse naturam , ct magnorum ingeniorum semina 
penitus iuleriissc. Cum enim videant his temporibus 

fadlam adolescentium frequentiam in litteras se abd(H 
re , nihilominus paucos admodum singularis doctrinaU 
palmam referre, nullumquc memOria nostra qui scien- 
tiarum gloria cum antiquis dcccrtarU possit , in eam 
facile suspicionem veniunt , idcirco veteres tantopere 
cxccliuisse , tanloque ab illis doctrinae intervallo di- 
stare , quod aureo scculo nati sint primo Naturae par-> 
tu , cum vis seminis esset summa, et terrae benigni- 
tas maxima ; Nos autem deteriori aclaic exortos non 
aequalem mentis aciem, neque eandem ingenii vira, 
et pcrspicaciam habere, lliiic jam mihi videor audire 
nonnullos , generosam indolem in vos a Parenti- 
bus protectam, in dubium revocantes, utrum e bonis 
strenuisque parentibus consimiles saepius filii proge- 
ncrcnlur an deteriores ? 

Qui praeslantiornm virorum liberos plerumque 
degenerasse , et a probis parentibus natos ferme filios 
improbos docent , exemplis bene mullis confirmant. 
Et re quidem vera , neminem prope magnorum viro- 
rum optimum et utilem filium reliquisse satisdaret*, 
vel sine liberis viri inlcrierunt ut Romulus , Numa , 
Camillus, Scipio , Dcmosicncs , Virgilius aliique ; vel 
tales picrique habucruul , ut melius fuerit de rebus 
Lumauis siiic posteritate decedere. Pericles , qui elo- 
quentia sna tonare ac fulgurare dictus est, duos reli- 
quit filios stupidos, et tertium furiosum.: Aristides eo- 
guomento justus , Hippocrates , Thucidides paternae 
virtuti filios non respondentes susceperunt; quare Dc- 
mosicncs Orator talibus c.vcmplis commotus ajebal vc- 
luli fati legem esse , ut a bonis parentibus futiles 

proveniant filii ; et ipse Marci Tullii Ciceronis filius 
niLiI ex paterno ingenio habuit praeter urbanitatem. 
Praeterea graecis hominibus in proverbio fuit, maxi- 
mam partem mortalium a bonis parentibus non pa- 
terna cantica canore. Auream aetatem excipit argen- 
tea ; argenteam aenea ; hanc ferrea, degenerante pau- 
latim natura bominuii). 

Damnosa quid non imminuit dies ? 

Ailas parentum pejor avis tulit 
Nos nequiores mox daturos 
Progeniem vitiosiorem. 

Quam sententiam cum effatus est Venusinus : 
«iirinum Platonem secutus videtur : 


Omnia fert aetas, mutatur tempore longo 
Fortuna et forma , et nomen et ingenium. 

Nihilominus ipsimet Horatius et Plato contrarium 
luculenter affirmarunt. Primus enim 


Fortes creantur fortibus et bonis. 

Est in juvencis , est in e<]ui8 Patrum 
Virtus , nec imbellem feroces 
Progenerant Aquilae Columbam. 

Alter in oratione funebri inquit : Boni autem 
extilcrunt, quod cx bonis nati essent; et ex Aristo- 

tele praestanliorcs par est ex praeslantioribus gene- 
rari , indolis enim praestantia , virtus generis est. 

Unde autem factum putamus , ut tam graves, tam 
solerles Auctores sibi non conscnlisse, sibique invicem 
adversantia dicta in boc pronunciasse videantur? Equi- 
dem puto nodum facile expediri per ea quae mox 
subjungit idem Horatius : 

Doctrina sed vim promovet insitam , 

Reclique cultus pectora roborat , 

Utcumque defecere mores 
Dedecorant bene nata culpae. 

Hinc manifeste apparet opus esse labore studio, 
doctrinacque cultu, ut bona indoles vim suam exerat; 
ignaviam autem pravosque mores luem esse teterri- 
mam , quae indolis bonitatem a Majoribus acceptam 
corrumpit in liberis. Quamobrem ubi Auctores gra- 
vissimi ia pejus ruere picrosque filiorum , et a bonis 
parentibus inveniri degeneres affirmarunt , id tantum 
innuere velle visi sunt, propter socordiam pravamque 
morum disciplinam a paterna probitate procul abire, 
propriaque culpa bene natam indolem in seipsis de- 
decorare , sive quod laboris illos taedeat , sive quod 
paternam sibi gloriam sufHcerc arbitrentur. Atque boc 
plane sensu Minervam induci puto ab Homero The- 
lemacum ad virtutem exlirnulantcm ; patribus assimi- 
les sunt pauci , deteriores sunt plures , melior proles 
perrara parente. Si namque ea mens fuisset Homero, 
ut najurae vitio id tribueret , quid roboris quid ncr- 

Tonim cohortationi , qu& Thelemacmn urget, inesset? 
Ex quibus yerbis summus vates intellexisse videtur , 
ipsorum uemp« liberorum culpa coulingere, ut pauci 
patribus consimiles , paucissimi meliores, pejores plo- 
res existant. Noune ab ea culpa rehementer deterret 
generosum juveuem, et ad aemulandam paternam glo- 
riam praeclaris facinoribus exacuit ? Neque infician- 
dum , interdum evenire , quaecumque demum causa 
sit, ut e strenuo nascatur imbecillus, et ex imbecillo 
strenuus ; saepius tamen accidere constat quasi lata 
Naturae lege , ut e strenuis strenui , ex imbecillis 
imbecilli progenerentur. 

At quid haec ad vos cohortandos ut ad studia ala- 
criter pergatis? Nihil me aptius ex dictis deduci pos- 
80 videtis ad refellendum id, quod contra dictum sit. 
Si enim infertur ex eo, praeclaram Majorum indolem 
in filiis posterisque plerumque vigere ; cum vos ex 
praestantissimis virtute parentibus ortum habueritis , 
noane par est, ut ipsis consimiles aut etiam praestan- 
tiores exhibeatis ? Ad laudem siquidem humanam ma- 
xime pertinet , ut decus Patrum in prole resplendeat. 
Quapropter pulcherrima ac admiranda ab ipsis relicta 
monumenta satis superque ostendunt, Eos in unaqua- 
que re excellentiam respexisse , ardua semper esse 
consectatos , vulgaremque gloriam contempsisse. Non- 
ne vos ipsi qui ad hanc summam contenditis , ( si 
quid in vobis eorum sanguinis est) optimas disciplinas 
vobis comparandas arbitremini, sine quibus nihil lau- 
dabile , nibil gloriosum obtineri licebit ? Neque ab 
earum studio deterreamini reputantes tam arduam , 

(am difdoilem esse rem , ut nemo illas possit com« 
prehendere. 

Hodierno die me profecto pudet , strenui jure- 
nes , litterarum addiscendarum difficultatem attenuare 
dicendo. Vestrae indolis praestantia, quam a Patribus 
ad vos derivatam minime ambigo contra exigit , ut 
verbis potius bujuscemodi difficultatem exaugeam am- 
plificemque ; fatearque , gloriam , quam ad vos in« 
flammandos ad studia propono , in arduo veluti sco" 
pulo residere , ascensu acclivi atque aspero ; mullos 
esse labores sustinendos , rupesque praeruptas , an- 
tequam ad eas quis pertingat , manibus pedibusque 
supergrediendas ; ut inde colligam , ob id ipsum ad 
litterarum studium vobis esse aspirandum , quia ar- 
duum est , quia operosum , laboriosum , inaccessum 
est. Juvenes , quos generosa indoles informat , rei 
snscipiendae difficultas accendere atque exacuere de- 
bet , quemadmodum strenui milites atque impigri ar- 
cem parum firmis munimentis vallatam obsidere de- 
dignantur : in eam vero , quae munitissima sit ac 
poene inexpugnabilis alacriter invadunt. Itaque cum 
vobis animus sit gloriosum iter ingredi , nisi ad ve- 
ram solidamque gloriam contollatis gradum, quomodo 
geuerosa Majorum soboles esse gloriemini, qui in ar- 
dua semper conari consucvcruol , camque famam sibi 
gentique nostrae compararunt , ut nullus fuerit Euro- 
pae tam inaccessus locus, quo Neapolitanorum nomen 
non pervagari! ? 

Sed vos jam interpellantes audire videor, ecquid 
tandem faciendum praecipiam , ut admotis gloriae sti- 

inulis doctrinae laudo eminerc possitis. Credite , ju-= 
tenes , disciplinarum studium selectiori sulidioriqiie 
doctrina tos imbuet , quae singularem robis cxisli- 
uiationcm conciliabit, cl eximet a vulgo. Nobilissima- 
rum quidem sludia litterarum vobis esse maxima cum 
atteutione excolenda praecipimus , sed uisi amor et 
alacrius in discendo accesserit, vix sperandum aliquid 
vobis eximiae claritatis accessurum. At vero duo, quae 
tcluti quaedam salebrae plerumque studiosis juvenibus 
opponi atque obstare videntur, cosque a litteris scien- 
tiisque remorari , nulla scilicet , vel certe levissima 
spes lucrum aliquod ex bis studiis referendi, frigidus- 
que timor gravissimi taedii, ne laboris, quem in ad- 
discendo se putant subituros. Equidem fateor audito- 
res , iis de eximia ex literis laude reportanda despe- 
randum , quorum animis cogendarum divitiarum cura 
inoleverit. Officii quam maxime sapientiae incremen- 
tis aviditas augendae rei , et animi plene illiberalis 
argumentum est, et ad veram laudem consequendam 
ineptissimi. Quod etiam Venusini Vatis auctoritate 
palam fit, qui Graecos Poetas cum suis Romanis con- 
ferens , bosque ab illis longe superari scHlicns , id -• 
ex eo provenire putavit , quod Graeci Poetae non 
solum ingenio cl eloquentissimae linguae rotuuditate 
prcslarcnt , sed etiam non aurum uon divitias apfllt- 
ierent , sed soli laudi iubiarcnl : 

Grajis iugenium, Grajis dedit ore rotundo 
Musa loqui praeter laudem nullius avaris. 

Contra Romani iis artibus imbuendos pueros cu- 
rarunt , c quibus multum cmolumeali atque utilitatis 
referrent. Ubi vero bacc dixit , indignatus subdit : 

....An haec animos aerugo et cura peculi 
Cum semel imbuerit, speramus carmina fingi 
Posse linenda oedro, et laevi serranda cupresso? 

Neque vero suspicemini adolescentes si ingenio 
scientiisque excellatis proventus vobis defore ad vitam 
honeste sustentandam necessarios. Literatis viris, ma- 
gnamque celebritatem adeptis si etiam virtus adsit , 
vitae subsidia et commoda vix unquam deesse repe- 
riclis. Insignis enim doctrina , solidiorque sapientia', 
quae admirationi omnibus est , patronos quavis sem- 
per aetate comparavit. 

Neque praetereundam puto aliam , qua vosmeti- 
psos tueamini, excusationem in medium allatam, fru- 
stra scilicet vobis desudandum esse , frustra molestos 
ac diuturnos labores perferendos. — - Quid enim su- 
blimius et gloriosius inveniri aut fieri potest in om- 
nibus diseiplinis si in memoriam revocemus quae rc< 
mola antiquitate ad bacc usque tempora aut inventa 
aut perfecta fuerunt '? Idciroo quid valent gloriae sti- 
muli ad exantlandos labores si nulla vobis palma re- 
servata , immo praerepta ? 

Verum enim vero si mihi detur facultas dicen- 
di , rationes a vobis propositas non esse lam explo- 
ratas quam videntur, ostendam. Conferamus quaeso, 
bumanac inlelligcntiae tenuitatem cum incompreben- 


Digitized by Googie 



- 15 — 


wngfli. 

iJil; 

di 

]£iis 

pfess»! 

■'.•ejio 

r:!m 

tf nu* 

aliit, 

repe- 

iclia, 

) 5 fn- 

neti- 

,[m- 

!C:1(S 
l 53 - 
I OO- 
««• 

l ili' 

13 fl' 


3iSl. I 
tij' ! 


sa rerum unirersitate , inecumque reputate quam 
magnum ct arduum opus sit omuia complecti aaimo 
quae in suis penetralibus natura recondidit ; ultro 
enim fatebimur pleraque abstrusa omnino esse allio- 
risqiic indaginis quam ut ab acie humani ingenii 
percipi queant : at eorum quae in nostram intclli- 
gcnliam cadere possunt, rix aut ne rix quidem mi- 
nimam pariem adhuc exploratam haberi. Sed enim 
multum egeruat , ut ait Seneca , qui ante nos fue- 
runt , sed non peregerunt. Multum adhuc restat ope- 
rae mullumque restabit ; neque ulli nato post mille 
saecula praecidetur occasio aliquid aliud adjiciendi. Ad 
summam cogitemus , naturam arcana sua non simul 
edocere , sed servare semper quod ostendat exqui- 
rentibus : inhexaustos esse illius thesauros , nec un- 
quam fore ut ejusdem mysteria penitus recludantur, 
etsi complura ex interiore deprompta sacrario in lu- 
cem dies extrahat et longioris aevi diligentia. 

Cum igitur nihil inventum ac perfectum sit , 
neque una eademquo actas omnia in lucem proferat, 
neque unius mente omnia pcrpici ac peragi possunt; 
non potuerunt tot ct tanti viri ab ultima anliquitaie 
ad nostra usque tempora licet ingenio fuerint prae- 
diti , in omnibus optimis disciplinis , in quibus infi- 
nita prope arcana continentur , ita omnia accurate 
diligentcrque vidisse quin aliquid etiam exercitatis 
ingeniis dispiciendum examinandumque reliquerint. 

Post hanc mullarum , tamque multiplicium re- 
rum notitiam et ingeniorum copiam non inficiar tar- 
datum iri studia bonarum disciplinarum , ita ut de- 

spcraiiono conlcrrili nolint c:?pcriri quoil se asseqili 
posso (liffidiinl. Vcrumtamen , quml in Orj)lore .Mar- 
cus Tullius rcdissimc dixit, par est eos , qui generi 
humano ros utilissimas conquirere , et perpensas ei- 
ploralasquc memoriae tradere concupiverint , cuncta 
Icnlare. Nec si vd illa praestantis ingenii vis , vel 
inclitarum artium dcfcctTil instrumentum , confestim 
«Icbcmus ad otium et inertiam devolvi: sed quod sa- 
pienter speravimus perseveranter consectari. Sum- 
mum enim culmen affoctantes, satis honeste et in se- 
cundo fastigio conspiciemur. An Intiae musac non 
solos adjftis suis Yirgilium et Horatium recepere , 
sed eorum ct proximis et procul a secundis sacras con- 
cessero sedes? Nec Brutum aut Coclium, Pollioncnve 
cum Messala ct Catulo deterruere ab eloquentiae stu- 
dio fulmina illa Ciceronis ; neque ille ipse Cicero 
territus cesserat tonantibus Demosteni Platoniquc ; 
nec Parens eloquentiae Deus ille Mconiu; vastissimis 
culminibus facundiae studia restinxerat. Anne mi- 
noris quidem famae opifices per tot jam saecula vi- 
demus laborem suum destituisse qui Protegenem A- 
pellemque cum Parrhasio mirati sunt? Nec pulchritu- 
dine Jovis Olimpii , Mincrvacquc Phidiacae sequentis 
aetatis attonitos I.3sippum , Praxitelem , Polycletum 
piguit experiri quid efficere aut quousque progredi 
possent ? Sed in omni artium et disciplinarum c.\- 
ccllcnlia ct summis admirniip veneratioque , ct infe- 
rioribus merita ]aus contigit. 

Ex animo vestro. Juvenes, talibus impedimen: 
tis semotis , eo vos adducti videmini, pt persuasum 

habeatis , gloriae spem iogenilos animo vestro igni* 
culos ad praeclara audenda excitari. Et certe libe^ 
rum robis eat haec impedimenta derilare et Utera* 
rum studio saniori consilio animum adjungere. Exem* 
pia sapientum virorum intueamur. Quo studio cen* 
setis Aristotelem in literis aetatem egisse, qui ex tan* 
lis suis praeclarissimis monumentis nihil aliud tuto 
suae vitae tempore fecisse videtur quam observasse , 
legisse , disputasse , scripsisse. Qua cura in descri- 
bendis formis Archimedem intentum infixumque fuis* 
se creditis , cum nec patriam expugnari, nec domum 
ab hoste capi sensit ? Sed nec militi nomen suum 
pcrcunclanti potuit indicare sensibus alienatus. Ita- 
que ferro trucidatus , figuras quas acri diligentia de- 
pingebat , proprio cruorc foedavit. Jam Socrates stans 
uno eudcmcpic in loco diem integrum ab aspectu coeli 
immotam oculorum aciem saepe tenebat , nec longa 
contemplatione defatigabatur q icm delectatio recrea- 
bat. Videte Pilbagoram , Platonem, Apollonium , So- 
lonem , advertite quae maria transierint , quas natio- 
nes adierint , quas io barbaras gentes penetraverint, 
quo studio , 'quo labore , quo vitae discrimine , ut 
ceterarum gentium disciplinas artesque perciperent. 
Sed quid iunumerabiles alios Anliiiuos memorem, qui 
laboribus, vigiliis, discendi desiderio aetates suas con- 
triverunt, cum post renatas litteras ad hanc diem exempla 
summorum virorum iu Italia praesertim qui ingenii lau- 
de floruerunt copia suppetat ? Neminem fallit , litte- 
ras per nostros Italos c barbariae fluctibus emer- 
sisse. Quot , quantas , quam admirabiles rcconJitn- 

rum alque inandilarum rerum nolilias seu consi* 
lio c( industria , seu diam casu el fclioilale sibi 
compararunt ! Quam pulchra , quam incredibilia in 
Mathematicis disciplinis , in Physica , in Medicina 
in Poesi , celerisqiie artibus pervestigavit , atque 
in lucem veritatis protulit posterioris aeri diligenUa, 
Quanta ex illis gloria, quanta utilitas, quanta volu* 
ptas ! At quae tam ingratae litterae reperientur, quae 
eorum gloriam immortalitatis memoria non prosequun- 
tur ? Hinc omnis posteritas non unius diei gratulatio- 
Dcm , sed aeternitatem nominis immortalitalcmquo 
donavit. 

Verum non minori studio ct diligentia Neapo- 
litani litcras excoluerunt viamque sacculo disciplina- 
rum straverunt. Hcic qui tacere possim sacra aeter- 
nitati nomina Bcrnardini Tilesii, et Joannis Baptistae 
Portae, per quos affulsit prima Philosophiae aurora; 
dum aliis gentibus tenebrae offundebantur ! Qui prae- 
terire possum Torquatum Tassum laurea donatum A- 
pollinari inter Homerum et Virgilium ! Quis est Eu- 
ropae tam inaccessus locus, quo nou pervaserit Marci 
Aurelii Severini fama ! Quem Physiologum latet Tho- 
inam Cornelium Consentinum ! Et innumeros prope 
alios viros Scientiarum laude excellentes haec haec Pa- 
tria sub regibus do Stirpe Borbonia feliciter regnan- 
tibus protulit. Quis igunral Joannem Baptistam Vi- 
cum novos in Scientia nova thesauros seJ intactos 
adhuc Philosophis reclusisse I Quae aetas oblivione 
obruet illud miraculum lotius Europeac lilerariae pe- 
nitioris antiquitatis investigatorem Alexium Syinma- 

cbum Mazochium 1 Quid illa Philosophiae ct accoiio- 
miae pol^licae columina Antonium Genuensem etCa- 
jelauum filangerium non nominem 1 Quid illa scien* 
tiarum ct Medicinae ornamcnla Franciscum Scraum , 
Dominicum Cotunnium^ Dominicum Cyrillo, Antonium 
Seiiimenlini, Micbaelem Sarcone, Michaclem Troja ia 
medium non proferam) Quid Xarcrium Poli , Phi- 
lippum Cauiioi summos naturae scrutatores^ et Pa- 
schalem Galluppi insignem nostri aevi Philosophum 
silentio praeteream I 

Quanto etiam studio quanlaqne laude animum 
adjungant ubique gentium nostrae aetatis praecellentes 
ingenio viri facile perspici potest sire utilitatem, sive 
praestantiam doctrinarum , sive eorum praeclara ope- 
ra et inventa contemplemur. Luce meridiana clariora 
siint quae in triplici Naturae regno inventa prorsus 
nova , vel subtiliter excogitata observamus , ideoque 
in maxima celebritate ct vivent et oblivioni nomen 
nunquam dabunt. 

Haec cuna ita sint cur eorum gloria , quae prao- 
mium virtutis est , non excitemini ? Si Temistocles 
olim somnum capere adolescens non posse dicitur , 
dum Miltiadis trophaeo excitabatur, quid turpius quid 
ignominiosius vobis opprobrari potest si pro ingenii 
vestri praestantia nullis aemulationis stimulis concite- 
mini, atque accendamini? Quid litteras scientiasque omni 
animi ardore non expetitis? Quid in earum studium 
toto pectore non incumbitis? Age dum proponite vo- 
bis gloriam quasi lucem vestrorum studiorum, quam 
si vobis adseiveritis , mira cum alacritate animi Ia- 

l>orcs suslineLilis, omnia liUcraria bona advenisse vo- 
bis pariler cum illa , ultro vos confessuros confido. 
Durate ct vosmet servate laudis et gloriae deliciis ; 
sunt pueritiae certa studia quae excitantur ; suat et 
ineuntis adulescentiae , quae exacuuntur ; sunt estre- 
ma quaedam senectutis studia quae gloria aluntur. 
Credite , Juvenes , novos sapientiae fontes , illosque 
uberrimos gloria vobis aperiet ; in nobilissima virtus 
lis ct scientiae regna multis aliis inaccessa vos intro- 
ducet , ut peregrina quapiam ac pretiosiore doctrina 
abunde ditemini. Itaque, Deo auxiliante , nullum la> 
borem declinate , nullos vepres quos offendatis me- 
tuite , nullas praeruptas rupes quas conscendere opor- 
tet expallescite ; sed inceptum iter , gloria duce , 
constantissime tenete , prosequimini , conficite. Dixi. 

